BEC วิ่งแรง 4% ลุ้นกำไร Q2 นิวไฮรอบ 19 ไตรมาส รับเรทติ้งข่าว-ละครพุ่ง
BEC วิ่งแรง 4% มาที่ 13.90 บ. มูลค่าซื้อขาย 191.78 ลบ. ลุ้นกำไร Q2 นิวไฮรอบ 19 ไตรมาส รับเรทติ้งข่าว-ละครพุ่ง
BEC วิ่งแรง 4% มาที่ 13.90 บ. มูลค่าซื้อขาย 191.78 ลบ. ลุ้นกำไร Q2 นิวไฮรอบ 19 ไตรมาส รับเรทติ้งข่าว-ละครพุ่ง
15 มิ.ย. 2564

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 10.34 น. อยู่ที่ 13.90 บาท บวก 0.60 บาท หรือ 4.51% สูงสุดที่ 14.10 บาท ต่ำสุดที่ 13.40 บาท ด้วยมูลค่าซื้อขาย 191.78 ล้านบาท

ทั้งนี้ บล.เคทีบีเอสที ระบุในบทวิเคราะห์ (27 พ.ค.) ยังคงคำแนะนำ “ซื้อ” และคงราคาเป้าหมายที่ 19 บาท อิง PER ปี 2564 ที่ 44 เท่า โดยประเมินกำไรไตรมาส 2 ปี 2564 จะทำสถิติสูงสุดใหม่ในรอบ 19 ไตรมาส หนุนโดย 1) รายได้โฆษณาที่ขยายตัว โดยเฉพาะรายการข่าวที่ได้รับการตอบรับที่ดีจากการกลับมาของคุณสรยุทธ นอกจากนี้ละครที่เรตติ้งดีทั้ง early prime time และ prime time
รวมถึง 2) คาดรายได้จาก copyrights ขยายตัวเมื่อเทียบจากปีก่อน และเมื่อเทียบจากไตรมาสก่อน จากรายได้ Global Content Licensing และรายได้ จาก digital platform ที่เพิ่มขึ้น และ 3) EBIT margin ขยายตัว และSG&amp;A expenses ที่ปรับตัวลดลง
นอกจากนี้ BEC ยังได้ประโยชน์จากสถานการณ์ COVID-19 ที่ระบาดรุนแรงตั้งแต่เดือนเม.ย. ทำให้ work from home และมีเวลาอยู่หน้าจอทีวีมากขึ้น เราได้สอบถามไปยังกลุ่มผู้ประกอบการ FMCG หลายๆ แบรนด์เน้นใช้โฆษณาผ่านสื่อทีวีดิจิทัล แทน สื่อ OOH ที่ได้รับผลกระทบจาก traffic ที่ลดลง
ทั้งนี้ยังคงประมาณการกำไรสุทธิปี 2564 ที่ 865 ล้านบาท (จากปี 2563 ที่ขาดทุน 214 ล้านบาท) ผลประกอบการ turnaround ครั้งแรกในรอบ 3 ปีและเป็นกำไรสูงสุดในรอบ 5 ปี